ananddey/assamese-wiki-corpus huggingface dataset:
ভেলেণ্টিনা ফেৰাৰ

ভেলেণ্টিনা ফেৰাৰ (ইংৰাজী: Valentina Ferrer; জন্ম: ১৯ ডিচেম্বৰ ১৯৯৩) এগৰাকী আৰ্জেণ্টিনীয় অভিনেত্ৰী, মডেল, টিভি হষ্ট আৰু সৌন্দৰ্য প্ৰতিযোগিতাৰ খিতাপধাৰী, যিয়ে মিছ আৰ্জেণ্টিনা ২০১৪-ৰ খিতাপ অৰ্জন কৰিছিল আৰু মিছ ইউনিভাৰ্ছ ২০১৪ প্ৰতিযোগিতাত নিজৰ দেশক প্ৰতিনিধিত্ব কৰিছিল।

এগৰাকী মডেল হিচাপে তেওঁক বুয়েন জন আয়াৰ্ছ, মেক্সিকো চিটি, মিয়ামি আৰু ব্ৰাজিলৰ এজেণ্টসকলে প্ৰতিনিধিত্ব কৰে। তেওঁ ফাংকচন ফেশ্বন উইক, মাৰ্চিডিজ বেঞ্জ ফেশ্বন উইক আৰু মিয়ামি ফেশ্বন উইকৰ ৰাণৱেত খোজ দিছে। তেওঁ মিছ ইউনিভাৰ্ছ ২০১৩ গাব্ৰিয়েলা ইছলাৰ আৰু মিছ ইউনিভাৰ্ছ ২০০৮ দয়ানা মেণ্ডোজাৰ সৈতে ৰাণৱেত অংশগ্ৰহণ কৰিছে।

এগৰাকী অভিনেত্ৰী হিচাপে তেওঁ বেটি এন এনৱাই (২০১৯) ৰ বাবে পৰিচিত। ২০১৭ চনত তেওঁ এনৰিক ইগলেছিয়াছৰ মিউজিক ভিডিঅ' "মেচিং এৰাউণ্ড"ত অভিনয় কৰিছিল। সেই বছৰৰে মে' মাহত তেওঁ জে. বালভিনৰ মিউজিক ভিডিঅ' "চিগো এক্সট্ৰানিয়াণ্ডোট"ত অভিনয় কৰিছিল।

প্ৰাৰম্ভিক জীৱন

আৰ্জেণ্টিনাৰ কৰ্ডোবাত ভেলেণ্টিনা ফেৰাৰৰ জন্ম হৈছিল। তেওঁ জোছ লুইছ ফেৰাৰ আৰু আলেকজান্দ্ৰা পেজজাৰ পাঁচগৰাকী সন্তানৰ ভিতৰত মাজু সন্তান আছিল। সৰুৰেপৰাই ফেৰাৰে ক্ৰীড়া আৰু বাহিৰৰ কাম-কাজৰ প্ৰতি ধাউতি প্ৰদৰ্শন কৰিছিল, বিশেষকৈ বাস্কেটবল আৰু জলক্ৰীড়াত পাৰদৰ্শিতা দেখুৱাইছিল। ফিটনেছৰ প্ৰতি থকা তেওঁৰ আগ্ৰহে তেওঁক ব্যক্তিগত প্ৰশিক্ষণৰ (personal training) বিষয়ে অধ্যয়ন কৰিবলৈ অনুপ্ৰাণিত কৰিছিল, যিটো স্বাস্থ্য আৰু সুস্থতাৰ প্ৰতি তেওঁৰ দীৰ্ঘদিনীয়া প্ৰতিশ্ৰুতিৰ সৈতে সংগতিপূৰ্ণ।

মিছ আৰ্জেণ্টিনা ২০১৪

মিছ আৰ্জেণ্টিনা ২০১৪ আৰু মিছ ইউনিভাৰ্ছ প্ৰতিযোগিতা

২০১৪ চনৰ ১০ অক্টোবৰত বুয়েন জন আয়াৰ্ছৰ পালিবৰ্মোৰ হল ফ্ৰেয়াৰ্ছ লা ৰুৰালত অনুষ্ঠিত আন্তঃৰাষ্ট্ৰীয় পৰ্যটন মেলাৰ অংশ হিচাপে অনুষ্ঠিত সৌন্দৰ্য প্ৰতিযোগিতাত তেওঁ মিছ আৰ্জেণ্টিনা ২০১৪ ৰ খিতাপ লাভ কৰিছিল। তেওঁ ২০১৫ চনৰ ২৫ জানুৱাৰীত আমেৰিকা যুক্তৰাষ্ট্ৰৰ ফ্ল’ৰিডাৰ ডোৰালত অনুষ্ঠিত মিছ ইউনিভাৰ্ছ ২০১৪ প্ৰতিযোগিতাত আৰ্জেণ্টিনাক প্ৰতিনিধিত্ব কৰিছিল। সেই প্ৰতিযোগিতাত তেওঁ শীৰ্ষ ১০ গৰাকীৰ ভিতৰত স্থান লাভ কৰি আৰ্জেণ্টিনাৰ আঠবছৰীয়া স্থানহীনতাৰ খৰাং অন্ত পেলাইছিল। লগতে তেওঁ ৰাষ্ট্ৰীয় পোছাক (National Costume) প্ৰতিযোগিতাতো শীৰ্ষ পাঁচগৰাকীৰ ভিতৰত স্থান লাভ কৰিছিল।

মডেলিং কেৰিয়াৰ

ফেৰাৰৰ নিউয়ৰ্ক, বুয়েন জন আয়াৰ্ছ, মেক্সিকো চিটি, মিয়ামি, ব্ৰাজিল আৰু ইউৰোপৰ কিছু ঠাইত এজেণ্ট আছে। তেওঁ নিউয়ৰ্ক ফেশ্বন উইক, পেৰিস ফেশ্বন উইক, মিলান ফেশ্বন উইক, মিয়ামি ফেশ্বন উইক, মাৰ্চিডিজ-বেঞ্জ ফেশ্বন উইক আৰু ফাংকচন ফেশ্বন উইকৰ দৰে ডাঙৰ ডাঙৰ ফেশ্বন অনুষ্ঠানৰ ৰাণৱেত খোজ দিছে।

ফেৰাৰে বিশ্বখ্যাত ফেশ্বন হাউচ আৰু ডিজাইনাৰৰ পোছাকৰ মডেলিং কৰিছে। ইয়াৰ উপৰি তেওঁ হাৰ্পাৰছ বজাৰ, ৰোলিং ষ্টোন, মেৰী ক্লেয়াৰ, ভ’গ আৰু উইমেনছ হেল্থ আদি আলোচনীৰ বেটুপাততো স্থান লাভ কৰিছে।

ব্যক্তিগত জীৱন

"চিগো এক্সট্ৰানিয়াণ্ডোট" মিউজিক ভিডিঅ'ৰ চেটত হোৱা চিনাকিৰ সূত্ৰে ২০১৮ চনৰপৰা কলম্বিয়ান গায়ক জে বালভিনৰ সৈতে ভেলেণ্টিনা ফেৰাৰৰ সম্পৰ্ক আছে। ২০২১ চনৰ এপ্ৰিল মাহত ফেৰাৰ আৰু বালভিনে ভ’গ মেক্সিকোৰ জৰিয়তে তেওঁলোকৰ সন্তান-সম্ভৱা হোৱাৰ কথা ঘোষণা কৰে। ২০২১ চনৰ জুন মাহত তেওঁলোকৰ পুত্ৰ ৰিঅ’ৰ জন্ম হয়।

তথ্যসূত্ৰ

বাহ্যিক সংযোগ

শ্ৰেণী:আৰ্জেণ্টিনাৰ ব্যক্তি
শ্ৰেণী:মডেল
শ্ৰেণী:অভিনেত্ৰী
শ্ৰেণী:সৌন্দৰ্য প্ৰতিযোগী
নদিয়া কে পাৰ (১৯৮২ চলচ্চিত্ৰ)

নদিয়া কে পাৰ (, ) হৈছে গোবিন্দ মুনিশৰ দ্বাৰা পৰিচালিত ১৯৮২ চনৰ এখন ভাৰতীয় অবধী ভাষাত নিৰ্মিত ড্ৰামা ফিল্ম৷ চলচ্চিত্ৰখন কেশৱ প্ৰসাদ মিশ্ৰৰ হিন্দী উপন্যাস “কোহৱৰ কী শৰ্ত”ৰ প্ৰথমাৰ্ধৰ ওপৰত আধাৰিত, চলচ্চিত্ৰখন উত্তৰ প্ৰদেশৰ জৌনপুৰত নিৰ্মাণ কৰা হৈছে৷ চলচ্চিত্ৰখনত অভিনয় কৰিছে- শচীন, সাধনা সিং, ইন্দৰ ঠাকুৰ, মিতালী, সবিতা বাজাজ, শীলা ডেভিদ, লীলা মিশ্ৰ আৰু চনী ৰাট৷ ছবিখন বক্স অফিচত “চুপাৰ হিট” হয়।

ৰাজশ্ৰী প্ৰডাকচনে প্ৰযোজনা কৰা এই চলচ্চিত্ৰখন ১৯৮২ চনৰ ১ জানুৱাৰীত মুক্তি লাভ কৰে। চলচ্চিত্ৰখন পিছত ১৯৯৪ চনত ৰাজশ্ৰী প্ৰডাকচনৰ দ্বাৰা “হাম আপকে হে কৌন!” নামেৰে পুনৰ নিৰ্মাণ কৰা হয়। চলচ্চিত্ৰখনক তেলেগু ভাষালৈ “প্ৰেমালয়ম” নামেৰে ডাব কৰা হয়৷

প্লট

চলচ্চিত্ৰখনৰ কাহিনীভাগ কেশৱ প্ৰসাদ মিশ্ৰৰ হিন্দী উপন্যাস “কোহৱৰ কী শৰ্ত”ৰ প্ৰথমাৰ্ধৰ ওপৰত আধাৰিত৷ ইয়াত উত্তৰ প্ৰদেশত বসবাস কৰা এগৰাকী ব্ৰাহ্মণ খেতিয়কক তেওঁৰ দুই ভতিজাৰ সৈতে দেখুওৱা হয়৷ তেওঁৰ বেমাৰ হয়, তেওঁৰ চিকিৎসাৰ বাবে ওচৰৰ গাঁও এখনৰ পৰা বৈদ্য এগৰাকীক মাতিবলৈ তেওঁৰ ভতিজা যায়৷ যেতিয়া খেতিয়কগৰাকী সুস্থ হৈ পৰে তেতিয়া তেওঁ চিকিৎসাৰ বাবে বৈদ্যগৰাকীক দিবলগীয়া খৰচৰ বিষয়ে সুধে; তেতিয়া বৈদ্য গৰাকীয়ে তেওঁৰ জ্যেষ্ঠ জীয়াৰী খেতিয়কৰ জ্যেষ্ঠ ভতিজা গৰাকীৰ সৈতে বিবাহৰ বাবে প্ৰস্তাৱ আগবঢ়ায় আৰু ব্ৰাহ্মণ খেতিয়ক গৰাকীও লগালগ সহমত হয়৷

ওমকাৰ (ইন্দৰ ঠাকুৰ) -ৰ বৈদ্য গৰাকীৰ জ্যেষ্ঠ কন্যা ৰূপা (মিতালী) -ৰ সৈতে বিবাহ সম্পন্ন হয় আৰু সুখী জীৱন-যাপন কৰিবলৈ লয়৷ ৰূপা এটি সন্তান জন্ম দিয়ে৷ ৰূপাৰ ভনী গুঞ্জা (সাধনা সিং) ৰূপাৰ গৰ্ভৱতী অৱস্থাত কামকাজত সহায় কৰিবলৈ সিহঁতৰ ঘৰলৈ আহে আৰু ওমকাৰৰ সৰু ভাই চন্দনৰ সৈতে প্ৰেমত পৰে৷

ৰূপা যেতিয়া সিহঁতৰ প্ৰেমৰ কথা গম পায় তেতিয়া সিহঁতক বিবাহ কৰাই দিয়াত সহায় কৰিম বুলি কথা দিয়ে যদিও এক দুৰ্ঘটনাত তেওঁৰ মৃত্যু হৈ যায়৷ সিহঁতৰ প্ৰেমৰ কথা ৰূপাৰ বাহিৰে সিহঁতৰ পৰিবাৰৰ কোনোৱে গম নাপায়৷ ৰূপাৰ মৃত্যুৰ পিছত খেতিয়ক আৰু বৈদ্য দুয়ো ৰূপাৰ সন্তানৰ পালন পোষণ কৰিবলৈ বুলি গুঞ্জাৰ বিবাহ ওমকাৰৰ সৈতে কৰিবলৈ বিচাৰে৷ যেতিয়া বিবাহ অনুষ্ঠানৰ সকলো কাৰুকাৰ্য সম্পূৰ্ণ হয় তেতিয়া চন্দন আৰু গুঞ্জাৰ প্ৰেম কাহিনী বাহিৰলৈ আহে৷ অৱশেষত গুঞ্জা আৰু চন্দনৰ সৰ্বসন্মতি সাপেক্ষে বিবাহ সম্পন্ন হয়৷

অভিনয়ত

অভিনয়ত
চৰিত্ৰ
তথ্যসূত্ৰ
শচীন
চন্দন টিৱাৰী; ওমকাৰৰ সৰু ভাই

সাধনা সিং
গুঞ্জা টিৱাৰী; বৈদ্যৰ কনিষ্ঠ জীয়াৰী; ৰূপাৰ ভনী; চন্দনৰ প্ৰেয়সী পিছলৈ পত্নী

মিতালী
ৰূপা; বৈদ্যৰ জ্যেষ্ঠ কন্যা; গুঞ্জাৰ ডাঙৰ ভনী; ওমকাৰৰ পত্নী; চন্দনৰ নবৌ

বিষ্ণু কুমাৰ
বৈদ্য জী; ৰূপা আৰু গুঞ্জাৰ পিতৃ

লীলা মিশ্ৰ
কাকী

ইন্দৰ ঠাকুৰ
ওমকাৰ; চন্দনৰ জ্যেষ্ঠ ভাতৃ

ৰাম মোহন
খেতিয়ক; ওমকাৰ আৰু চন্দনৰ খুৰা

শীলা শৰ্মা
ৰাজ্জো; চন্দনৰ প্ৰতি দুৰ্বলতা থকা চন্দনৰ শৈশৱৰ লগৰী

সংগীত

চলচ্চিত্ৰখনৰ সংগীত ৰচনা ৰবীন্দ্ৰ জৈনৰ। চলচ্চিত্ৰখনত থকা গীত বোৰৰ ভিতৰত “কৌন দিশা মে লেকে চলা ৰে বটোহিয়া”, “যোগী জী ধীৰে ধীৰে” আদি অধিক জনপ্ৰিয়৷

পৰৱৰ্তী ঘটনা

“এয়াৰ ইণ্ডিয়া ফ্লাইট ১৮২” ৰ দুৰ্ঘটনাত ওমকাৰৰ চৰিত্ৰত অভিনয় কৰা ইন্দৰ ঠাকুৰৰ মৃত্যু হয়।

তথ্যসূত্ৰ

বাহ্যিক সংযোগ

শ্ৰেণী:হিন্দী চলচ্চিত্ৰ
শ্ৰেণী:ভাৰতৰ চলচ্চিত্ৰ
টুনুজ্যোতি গগৈ

টুনুজ্যোতি গগৈ (; জন্ম: ১৯৮০) একাধাৰে লেখক, সম্পাদক, গল্পকাৰ । তেখেত মুক্ত চিন্তা আলোচনীখনৰ কাৰ্যবাহী সম্পাদক (যুতীয়াভাৱে)। অসমৰ বহুকেইখন বাতৰি কাকতৰ সম্পাদনাৰ সৈতে তেখেত এসময়ত জড়িত আছিল৷ সমান্তৰালভাৱে ‘নতুন সাহিত্য পৰিষদ’, ‘ভাৰতীয় গণতান্ত্ৰিক যুৱ ফেডাৰেচন’ (DYFI) আদি সংগঠনৰ লগতো জড়িত আছিল৷ বৰ্তমান তেখেতে ‘উত্তম অধ্যয়ন আৰু গৱেষণা কেন্দ্ৰ’ৰ উদ্যোগত বিভিন্ন সামাজিক কাম-কাজ কৰি আছে৷ তেখেত ‘চৰ্যাভাষ’ আলোচনীখনৰো মুখ্য সম্পাদক৷

জন্ম আৰু পৰিচয়

তেখেতৰ জন্ম ১৯৮০ চনত ডিব্ৰুগড় জিলাৰ কপহুৱা গাঁৱত৷ পিতৃৰ নাম উত্তম গগৈ আৰু মাতৃৰ নাম বিৰজা লিকচন গগৈ

প্ৰকাশিত সাহিত্যৰাজি

প্ৰবন্ধমূলক গ্ৰন্থ

আমাৰ অসম : সপোন, বাস্তৱ আৰু সংগ্ৰাম, ২০১৮
পীৰিতিৰ নিছিগা ধাৰ: যৌনপ্ৰেম, যৌনসেৱা আৰু যৌন নৈতিকতাৰ সমাজ-মনস্তাত্ত্বিক অধ্যয়ন, ২০১৯
১৮২৬ঃ ইয়াণ্ডাবু সন্ধিৰপৰা ‘কা’ বিৰোধী আন্দোলনলৈ, ২০২০
ফুল, কাঁইট আৰু সুবাস, ২০২০
অসমীয়া গল্পঃ বিলোকন আৰু বিশ্লেষণ, ২০২১
আকৌ এবাৰ শৰাইঘাট জিনিম, ২০২২

সম্পাদিত গ্ৰন্থ

সাংবাদিকতা আৰু ছহিদ সাংবাদিক (যুটীয়াভাবে), ২০০৯
চৰচাপৰিৰ জনজীৱনঃ সংঘাত আৰু সৌৰভ (যুটীয়াভাবে), ২০১০

আলোচনী

নতুন মানুহ (তিনিমহীয়া আলোচনী), ১৯৯৮
নতুন চিন্তা, ২০০০
দৈনিক ভূমিপুত্ৰ’ ( জ্যেষ্ঠা উপ সম্পাদক, ২০০২-২০০৪)
দৈনিক অগ্ৰদূত (উপ সম্পাদক, ২০০৫-২০১০)
পৃথিৱী (সম্পাদক ২০০৮-২০১০)
আজিৰ দৈনিক বাতৰি (বিভাগীয় সম্পাদক, ২০১১)
বৌদ্ধিক বিচাৰ, সম্পাদক, ই আলোচনী

গল্প সংকলন

তই কি সুৰেৰে বজালি বাঁহী, ২০০৫
ৰ'দ আৰু ছাঁ (যুটীয়াভাবে), ২০০৬
দিখম নীৰৱে বয়, ২০১৯

শিশু গ্ৰন্থ

ৰঙৰ অকণমানি পৃথিৱীখন, ২০২১

বঁটা আৰু সন্মান

নতুন সুৰ প্ৰকাশনে প্ৰদান কৰা ‘কথা বৈভৱ বঁটা, ২০২০

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
কংগনা ৰাণাৱত

কংগনা ৰাণাৱত (জন্ম: ২৩ মাৰ্চ ১৯৮৬) এগৰাকী ভাৰতীয় অভিনেত্ৰী, চলচ্চিত্ৰ নিৰ্মাতা আৰু ৰাজনীতিবিদ। হিন্দী চলচ্চিত্ৰত শক্তিশালী আৰু ব্যতিক্ৰমী নাৰী চৰিত্ৰত কৰা অভিনয়ৰ বাবে পৰিচিত কংগনাই চাৰিবাৰকৈ ৰাষ্ট্ৰীয় চলচ্চিত্ৰ বঁটা আৰু পাঁচবাৰকৈ ফিল্মফেয়াৰ বঁটা লাভ কৰিছে। তেওঁ ছয়বাৰকৈ ফৰ্বচ ইণ্ডিয়াৰ 'চেলিব্ৰিটি ১০০' তালিকাত স্থান লাভ কৰিছে। ২০২০ চনত ভাৰত চৰকাৰে তেওঁক দেশৰ চতুৰ্থ সৰ্বোচ্চ অসামৰিক সন্মান 'পদ্মশ্ৰী'ৰে বিভূষিত কৰে।

উদ্ধৃতিসমূহ

"যদি এগৰাকী মহিলা অতি সফল হয়, তেন্তে তেওঁক 'চাইক'পেথ' বুলি কোৱা হয়।"
কংগনা ৰাণাৱতৰ জন্মদিনৰ বিশেষ প্ৰবন্ধৰ পৰা

"সফলতাই হ’ল শ্ৰেষ্ঠ প্ৰতিশোধ। মই সদায় অনুভৱ কৰোঁ যে মহিলাই হয় তেওঁলোকৰ ব্যংগাত্মক কথাৰে নহয় সফলতৰে প্ৰত্যুত্তৰ দিব লাগে।"
কংগনা ৰাণাৱতৰ শক্তিশালী উদ্ধৃতি

"ছোৱালীৰ বাবে বিবাহক ইমান গুৰুত্বপূৰ্ণ কৰি তোলা হয়। কোনোবা এটা সময়ত মনোযোগটো বিবাহৰ পৰা আঁতৰি জীৱনৰ প্ৰকৃত প্ৰত্যাহ্বানবোৰলৈ যাব লাগে, যিবোৰ মহিলা আৰু পুৰুষ উভয়ৰে বাবে একে। আমি আমাৰ ছোৱালীবোৰক ঠিক তেনেদৰেই প্ৰস্তুত কৰিব লাগিব যিদৰে আমি ল’ৰাবোৰক প্ৰস্তুত কৰোঁ।"
'আইডিভা'ত প্ৰকাশিত কংগনাৰ উদ্ধৃতি

বাহ্যিক সংযোগ

শ্ৰেণী:ভাৰতীয় অভিনেত্ৰী
যজ্ঞেশ্বৰ শৰ্মা

যজ্ঞেশ্বৰ শৰ্মা (; ১৯০৬-১৯৯৮) এজন অসমীয়া সাহিত্যিক, প্ৰবন্ধকাৰ,অনুবাদক, সাহিত্যৰ সমালোচক ,অধ্যাপক। তেখেতে ১৯৭৬ চনৰ ‘অসম সাহিত্য সভা’ৰ টিহু অধিবেশনত সভাপতিত্ব কৰিছিল। সাহিত্য জগতলৈ বৰঙনি আগবঢ়োৱাৰ উপৰিও শৰ্মা ৰাজনৈতিক, অৰ্থনৈতিক, সামাজিক দিশতো আগৰণুৱা আছিল। তেখেত নগাঁও মহাবিদ্যালয়ৰ প্ৰতিষ্ঠাপক অধ্যক্ষ আছিল।

উদ্ধৃতি

১৯৩০ চনত জগন্নাথ বৰুৱা কলেজ যেতিয়া কৰা হ'ল, তেতিয়া তিনি বছৰ আমি কেবাজনেও অবৈতনিকভাৱে খাটি কলেজখন স্থাপন কৰি দিছিলো আৰু প্ৰথমতে মই ১৯৩৫ চনত ৩০ টকাকৈ পাইছিলো আৰু অসমীয়া পঢ়ুৱাৰ কাৰণে পাঁচ টকা পাইছিলো।
মই সংক্ষেপে কথা ক’বলৈ বিচাৰো৷ আৰু তদুপৰি মোৰ বিশ্বাস যে কেৱল সংখ্যাৰ দ্বাৰাই কোনো মানুহৰ বা কোনো সাহিত্যৰ গুণ নিৰ্ণয় কৰিব নোৱাৰি৷
সাহিত্য মাত্ৰেই একপ্ৰকাৰ জীৱনৰ সমালোচনা। কবিতাও হওক বা প্ৰবন্ধই হওক জীৱনৰ সমালোচনা। সমালোচনাৰ গতিটোহে বেলেগ। কাব্যৰ সমালোচনাৰ গতি বেলেগ, প্ৰবন্ধৰ বেলেগ। মোৰ প্ৰবন্ধবিলাকত কাব্যৰ সমালোচনা আছে, সমাজৰ সমালোচনা আছে, ব্যক্তিৰ সমালোচনাও নোহোৱা নহয়।
মোৰ যিবিলাক কবিতা বুলি ওলাইছে সেইবোৰ কবিতা বুলি মই নিজে ক'ব নোখোজো। প্ৰবন্ধ বুলিহে ক'ব খোজো। সেই প্ৰবন্ধবিলাক সাধাৰণতে সমালোচনাই একৰকম। কিয়নো তাত বৰ্তমান কালত আমাৰ সমাজখন যি বাটেদি গৈছে, আমাৰ পৃথিৱীখনত যিবিলাক ঘটিছে কেউফালে, সেইবিলাক তাত আছে আৰু সেইবিলাক মই নিজৰ দৃষ্টিভংগীৰে সৈতে চাইছো আৰু প্ৰকাশ কৰিবলৈ চেষ্টা কৰিছো। সেই কাৰণে মোৰ এই প্ৰচেষ্টা সমালোচনাত্মক হ'বলৈ বাধ্য।
আমাৰ আধুনিক শিক্ষাৰ প্ৰচলনৰ বিশেষ আৱশ্যক হৈছে। আৰু আধুনিক শিক্ষা, বিশেষকৈ বিজ্ঞান শিক্ষা, এই বিজ্ঞান শিক্ষা নহ'লে মানুহৰ যুক্তিযুক্ততা নাহে। আমাৰ দেশত যুক্তিতকৈ অনুভূতিৰ দ্বাৰাইহে মানুহ বেছিকৈ চৰি আহিছে।
বৰ্তমান সকলো ক্ষেত্ৰতে দেখা যায় কি ৰাজনীতি কি অন্য ক্ষেত্ৰত - সকলো মানুহ অনুভূতিৰ দ্বাৰাই পৰিচালিত। অনুভূতিয়ে যেতিয়া মানুহক লৈ যাব খোজে তেতিয়া যুক্তিৰ প্ৰয়োজন। আৰু সেই যুক্তিৰ প্ৰাধান্য আমাৰ দেশত এতিয়াও হ'বলৈ বাকী আছে আৰু যেতিয়ালৈকে যুক্তিৰ প্ৰাধান্য নহয় তেতিয়ালৈকে ভাৰতৰ নবজাগৃতি আহিছে বুলি মই ক'ব নোৱাৰো।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া প্ৰবন্ধকাৰ
শ্ৰেণী:অসমীয়া গল্পকাৰ
শ্ৰেণী:অসমীয়া শিক্ষাবিদ
শ্ৰেণী:অসম সাহিত্য সভাৰ সভাপতি
চাকিনুৰ-আইন ডেলাছাছ

হাজ্জা চাকিনুৰ-আইন মুগং ডেলাছাছ (জন্ম: ২ ছেপ্টেম্বৰ ১৯৫৪) এগৰাকী ফিলিপিনো লোক নৃত্যশিল্পী, যি ‘ইগাল’ নামৰ ছামা নৃত্যত বিশেষজ্ঞ।

পটভূমি

ডেলাছাছ টাৱি-টাৱিৰ বংগাওৰ এগৰাকী ছামা সম্প্ৰদায়ৰ মহিলা। তেওঁৰ জন্ম ১৯৫৪ চনৰ ২ ছেপ্টেম্বৰত চিমুনুলত হৈছিল, যি সময়ত টাৱি-টাৱি চুলু প্ৰদেশৰ অংশ আছিল। তেওঁৰ সম্প্ৰদায়ে তেওঁক কিংবদন্তি নৃত্যশিল্পী নাপছা লাগায়নৰ বংশধৰ বুলি গণ্য কৰে। নাপছা লাগায়ন ছামা লোককথা আৰু টাউছুগ ‘কিচ্ছা’ৰ সৈতে জড়িত।

তেওঁ প্ৰথমে মাকৰ পৰাই ছামাৰ পৰম্পৰাগত নৃত্য ‘ইগাল’ শিকিছিল। এই নৃত্যৰ ভংগীমাসমূহ চৰাই, মাছ, সাগৰৰ ঢৌ আৰু মৃদু বতাহৰ পৰা অনুপ্ৰাণিত।

তথ্যসূত্ৰ

শ্ৰেণী:ফিলিপাইনৰ ব্যক্তি
শ্ৰেণী:লোক নৃত্যশিল্পী
চেলা সুৰংগ

চেলা সুৰংগ অসমৰ গুৱাহাটী আৰু অৰুণাচল প্ৰদেশৰ টাৱাঙৰ মাজত সৰ্ববতৰ সংযোগৰ সুবিধা প্ৰদান কৰা ৩,০০০ মিটাৰ (৯,৮০০ ফুট) উচ্চতাৰ এটা পথ সুৰংগ হৈছে ছেলা সুৰংগ। ১৩ হাজাৰ ফুট উচ্চতাৰ এই সুৰংগটো হৈছে বিশ্বৰ আটাইতকৈ দীঘল দুলেনযুক্ত সুৰংগ। চেলা পাছৰ ৪০০ মিটাৰ তলত অৱস্থিত চেলা সুৰংগটোৱে বিশেষকৈ শীতকালত এক গুৰুত্বপূৰ্ণ পথ প্ৰদান কৰে। এই সুৰংগটোৱে চীন-ভাৰত সীমান্তত সৈন্য, অস্ত্ৰ-শস্ত্ৰ আৰু যন্ত্ৰ-পাতিৰ দ্ৰুত গতিত সহায় কৰে। ১২.৪ কিলোমিটাৰ দৈৰ্ঘ্যৰ নতুন পথেৰে ১৩ নং ৰাষ্ট্ৰীয় ঘাইপথৰ সৈতে সংযোগ কৰি দিৰাং আৰু টাৱাঙৰ মাজৰ দূৰত্ব ১০ কিলোমিটাৰ হ্ৰাস কৰিছে। ২০২৪ চনৰ ৯ মাৰ্চত প্ৰধানমন্ত্ৰী নৰেন্দ্ৰ মোদীয়ে ইয়াক উদ্বোধন কৰে।

ব্যুৎপত্তি

অৱস্থিতি

ছেলা সুৰংগটো পশ্চিম কামেং জিলা (দিৰাং চক্ৰ)ৰপৰা টাৱাং জিলাক পৃথক কৰা চেলা-চাৰবেলা ৰিজৰ মাজেৰে পাৰ হৈ যায়। চেলা পাছৰপৰা কেইকিলোমিটাৰমান পশ্চিমে অৱস্থিত। এই সুৰংগটো ৩,০০০ মিটাৰ (৯,৮০০ ফুট) উচ্চতাত, আনহাতে চেলা পাছ ৪,২০০ মিটাৰ (১৩,৮০০ ফুট) উচ্চতাত। ই চেলা পাছত শীতকালীন বৰফ পৰাটো বাইপাছ কৰি টাৱাংলৈ যাত্ৰাৰ সময় এঘণ্টা হ্ৰাস কৰে।

প্ৰকল্পটো আচলতে দুটা সুৰংগৰে গঠিত। ৪৭৫ মিটাৰ (১,৫৫৮ ফুট) দীঘল প্ৰথমটো সুৰংগটো এটা ওখ শিখৰৰ মাজেৰে পাৰ হৈ ২৭.৪৯৯৪° উত্তৰ ৯২.০৯৩৮° পূবত প্ৰৱেশ কৰে। বাহিৰ ওলোৱাৰ পাছত ১,৭৯০ মিটাৰ (৫,৮৭০ ফুট) দীঘল দ্বিতীয়টো সুৰংগটো ২৭.৫০৭৩° উত্তৰ ৯২.০৮২৭° পূবত মূল চেলা-চাব্ৰেলা পাহাৰৰ মাজেৰে পাৰ হৈ যায়। এই দুটা সুৰংগ একেলগে চেলা পাছক বাইপাছ কৰি ৩০০০ মিটাৰ উচ্চতা বজাই ৰাখে।

কৌশলগত গুৰুত্ব

এই কৌশলগত সুৰংগটো প্ৰজেক্ট ভাৰ্টকৰ অধীনত সীমান্ত পথ সংস্থাই নিৰ্মাণ কৰি আছে। ভাৰতৰ পূব খণ্ডত প্ৰকৃত নিয়ন্ত্ৰণ ৰেখাৰে চীনৰ পশ্চিম থিয়েটাৰ কমাণ্ডৰ ভাবুকি প্ৰতিহত কৰিবলৈ ভাৰতীয় সেনাৰ সামৰ্থ্য বৃদ্ধি কৰিব। ভাৰতীয় সেনাৰ চতুৰ্থ কৰ্পছৰ মুখ্য কাৰ্যালয় তেজপুৰৰপৰা টাৱাংলৈ যাতায়াতৰ সময় কমেও ১০ কিলোমিটাৰ বা ১ ঘণ্টা হ্ৰাস কৰাৰ লগতে সাধাৰণতে শীতকালত বন্ধ হৈ থকা ১৩ নং ৰাষ্ট্ৰীয় ঘাইপথক টাৱাংলৈ সকলো বতৰৰ উপযোগী পথ হিচাপে গঢ়ি তোলাত সহায় কৰিব।
ফেব্ৰুৱাৰী ২০১৯: প্ৰধানমন্ত্ৰী নৰেন্দ্ৰ মোদীয়ে আধাৰশিলা স্থাপন কৰে। ২০২২ চনৰ ফেব্ৰুৱাৰী মাহৰ ভিতৰত তিনি বছৰৰ পাছত সাজু হ’ব সুৰংগ বুলি ঘোষণা কৰে।
ছেপ্টেম্বৰ ২০১৯: এপ্ৰ’চ ৰোড নিৰ্মাণ চলি আছিল আৰু মাহৰ শেষলৈকে সুৰংগ ব’ৰিং আৰম্ভ হৈছিল।
ছেপ্টেম্বৰ ২০২০: অৰুণাচল প্ৰদেশৰ মুখ্যমন্ত্ৰী পেমা খাণ্ডুৱে, ৪ ছেপ্টেম্বৰ ২০২০ তাৰিখে কামৰ অগ্ৰগতি পৰিদৰ্শন কৰি কয় যে "কামৰ অগ্ৰগতি লক্ষ্য কৰি সুখী, ২০২১ চনৰ শেষৰফালে সকলো কাম সম্পূৰ্ণ হ'ব।
২০২৪ চনৰ মাৰ্চঃ অৰুণাচল প্ৰদেশত এক সমাৱেশৰ পূৰ্বে প্ৰধানমন্ত্ৰী নৰেন্দ্ৰ মোদীয়ে এই সুৰংগটো জাতিলৈ উছৰ্গা কৰে।

তথ্যৰ উৎস

শ্ৰেণী:পৰিবহণ
শ্ৰেণী:ভাৰত
শ্ৰেণী:উত্তৰ পূব ভাৰত
কংৰা চাহ

কংৰা চাহ ভাৰতৰ হিমাচল প্ৰদেশৰ কংৰা জিলাৰ এবিধ চাহ। ১৯ শতিকাৰ মাজভাগৰপৰা কংৰা উপত্যকাত ক’লা চাহ আৰু সেউজীয়া চাহ দুয়োটা উৎপাদন হৈ আহিছে। ২০০৫ চনত কংৰা চাহক ভৌগোলিক সূচক মৰ্যাদা দিয়া হৈছিল।

ইতিহাস

১৯ শতিকাৰ মাজভাগত প্ৰথমে কংৰা অঞ্চলত চাহৰ খেতি কৰা হৈছিল। ১৮৪৮ চনত কৰা সম্ভাৱনীয়তাৰ জৰীপত এই অঞ্চল চাহবাগিছাৰ বাবে উপযোগী বুলি ধৰা পৰাৰ পাছত সমগ্ৰ অঞ্চলটোত চীনা জাতৰ কেমেলিয়া চাইনেন্সিছ ৰোপণ কৰা হয়। আন স্থানত বিফল হোৱাৰ পিছতো পালমপুৰ আৰু ধৰ্মশালাত এই নিৰ্মাণ সফল হয়।

১৮৮০ চনৰ ভিতৰত কংৰা চাহক আন ঠাইৰ চাহতকৈ উন্নত বুলি গণ্য কৰা হৈছিল, আৰু কাবুল আৰু মধ্য এছিয়াত বিক্ৰী হৈছিল। ১৮৮২ চনত কংৰা জিলা গেজেটত কংৰা চাহক "ভাৰতৰ আন যিকোনো অঞ্চলত উৎপাদিত চাহতকৈ উন্নত" বুলি বৰ্ণনা কৰা হয়। ১৮৮৬ আৰু ১৮৯৫ চনত লণ্ডন আৰু আমষ্টাৰডামত অনুষ্ঠিত হোৱা আন্তঃৰাষ্ট্ৰীয় অধিৱেশনত এই চাহে সোণ আৰু ৰূপৰ পদক লাভ কৰে।

একবিংশ শতিকাত উৎপাদিত সামগ্ৰীৰ অধিক হ্ৰাসৰ পিছত গৱেষণা আৰু কৌশলৰ প্ৰচাৰ কৰা হৈছে, যাৰ লক্ষ্য হৈছে উৎপাদন বৃদ্ধি কৰি ব্ৰেণ্ডটোক পুনৰুজ্জীৱিত কৰা। ২০১২ চনত তেতিয়াৰ কেন্দ্ৰীয় বাণিজ্য আৰু উদ্যোগ মন্ত্ৰী আনন্দ শৰ্মাই ভাৰতীয় চাহ ব'ৰ্ডৰ পালামপুৰ আঞ্চলিক কাৰ্যালয়ৰ আধাৰশিলা স্থাপন কৰি কংৰা অঞ্চলক ভাৰতীয় চাহ উদ্যোগৰ মূলসুঁতিলৈ পুনৰ সংযোগ কৰাৰ দিশত এক উল্লেখযোগ্য পদক্ষেপ হিচাপে চিহ্নিত কৰে।

বৰ্ণনা

যদিও কংৰাত ক’লা চাহ আৰু সেউজীয়া চাহ দুয়োটাৰে খেতি কৰা হয়, তথাপিও ক’লা চাহৰ উৎপাদন প্ৰায় ৯০ শতাংশ।
২০১৫ চনৰ মে’ মাহলৈকে এই অঞ্চলত ধৰ্মশালা, শ্বাহপুৰ, পালামপুৰ, বৈজনাথ আৰু যোগীন্দৰনগৰৰ মাজত প্ৰায় ২,৩১২ হেক্টৰ ভূমি সামৰি ৫,৯০০ খন চাহ বাগিচা আছে; বাৰ্ষিক উৎপাদন ৮.৯৯ লাখ কিলোগ্ৰাম।
alt=Mann Tea Estate, Dharmsala Tea Company.|
কংৰা চাহ ইয়াৰ অনন্য ৰং আৰু সোৱাদৰ বাবে জনাজাত।

সোৱাদৰ বাবে সঁচাকৈয়ে কংৰা চাহৰ অনন্য বিক্ৰীৰ প্ৰস্তাৱ আহে। ইয়াত উৎপাদিত চীনা হাইব্ৰিড জাতটোৱে অতি শেঁতা মদ উৎপন্ন কৰে, যাৰ বাবে কংৰাই কোনো ধৰণৰ চিটিচি (ক্ৰাছ, টাৰ্ণড, কাৰ্লড) চাহ উৎপাদন নকৰে—যি ভাৰতৰ প্ৰধান চাহ।

চাহ পৰ্যটন

alt=Towa Tea Estate|

কংৰা আৰু ইয়াৰ আশে-পাশে লাহে লাহে চাহ পৰ্যটনৰ ধাৰা অৰ্জন কৰিবলৈ আৰম্ভ কৰিছে। পালামপুৰ আৰু ধৰ্মশালাৰ কেইবাখনো চাহ বাগিচা আৰু চাহ কাৰখানাত চাহৰ বিষয়ে অধিক জানিবলৈ আগ্ৰহীসকলৰ বাবে কাৰখানা ভ্ৰমণৰ লগতে ঘৰতে থকাৰ ব্যৱস্থা আছে। পালামপুৰৰ ৱাহ টি এষ্টেটত গভীৰ গাইডসহ চাহবাগিছা ভ্ৰমণ আৰু চাহ সোৱাদ লোৱাৰ অধিবেশন আছে। ধৰ্মশালা চাহ কোম্পানীয়ে মানসম্পন্ন চাহ বাগিচাৰ কাৰখানাৰ পৰা আৰম্ভ কৰি নিজৰ কাৰখানা আৰু চাহ বাগিচাসমূহৰ গাইড ভ্ৰমণৰ ব্যৱস্থা কৰে। একেদৰে পালামপুৰ সমবায় চাহ কাৰখানাত ফেক্টৰী ভ্ৰমণ আৰু হোমষ্টেৰ ব্যৱস্থা আছে।

তথ্যসূত্ৰ

শ্ৰেণী:চাহ
শ্ৰেণী:ভৌগোলিক স্বীকৃতি
অমিতা

অমিতা (বৈজ্ঞানিক নাম: Carica papaya) হৈছে এবিধ ফল। অমিতা Caricaceae পৰিয়ালৰ সদস্য।এই ফলটো মানুহে কেঁচা তথা সেউজীয়া অৱস্থাত পাচলি হিচাপে আৰু পকা অৱস্থাত ফল হিচাপে খায়। ইয়াৰ বহুতো ভেষজ গুণ আছে। ইয়াৰ ইউনানী নাম পাপিতা, আৰানড খৰবূযা। আৰু আয়ুৰ্বেদিক নাম অমৃততুম্বী।

পৰিচিতি

এইটো এটা সৰু আকৃতিৰ শাখাহীন বৃক্ষবিশেষ। ওখ বৃন্তযুক্ত ছত্ৰাকাৰ পাত ডাঙৰ হয় আৰু সৰ্পিল আকাৰত কাণ্ডৰ ওপৰৰ অংশত সজ্জিত থাকে। প্ৰায় গোটেই বছৰেই ফুল আৰু ফল হয়। কেঁচা ফল সেউজীয়া, পকা ফল হালধীয়া আৰু কমলা বৰ্ণৰ। এইটো পথ্য হিচাপেও ব্যৱহাৰ হয়। কেঁচা আৰু পকা দুয়োভাবেই খাব পাৰি; অৱশ্যে কেঁচা অৱস্থাত পাচলি আৰু পকিলে ফল হিচাপে খোৱা হয়। কেঁচা ফল বাহিৰৰ ফালে গাঢ় সেউজীয়া আৰু পকিলে বাকলিসহ হালধীয়া আৰু কমলা ৰঙৰ হয়।

বিস্তৃতি

অমিতা ভাৰত, বাংলাদেশ, আমেৰিকা, ব্ৰাজিল ইত্যাদি দেশত হয়।

খাদ্যপ্ৰাণ

১০০ গ্ৰাম পাকা অমিতাৰ পুষ্টিগুণ:
আমিষ:০.৬ গ্ৰাম
স্নেহ:০.১ গ্ৰাম
খনিজ পদাৰ্থ:০.৫ গ্ৰাম
ফাইবাৰ:০.৮ গ্ৰাম
শৰ্কৰা:৭.২ গ্ৰাম
ভিটামিন চি:৫৭ মিলিগ্ৰাম
ছডিয়াম:৬.০ মিলিগ্ৰাম
পটাচিয়াম:৬৯ মিলিগ্ৰাম
আয়ৰন:০.৫ মিলিগ্ৰাম
খাদ্যশক্তি:৩২ কিলোক্যালৰি

ৰাসায়নিক উপাদান

পাত আৰু কেঁচা ফল তৰুক্ষীৰ সমৃদ্ধ। এই তৰুক্ষীৰত প্ৰচুৰ পৰিমাণে হজমকাৰী এনজাইম প্যাপাইন বিদ্যমান। পাতত অ্যালকালয়েড, গ্লুকোচাইড আৰু ফলত প্ৰচুৰ পৰিমাণ ভিটামিন আছে।

গুণাগুণ

কাহৰ লগত তেজ ওলোৱা, কেঁচুমুৰীয়া, মূত্ৰনালীৰ ক্ষতত, দাদ আৰু সোৰিয়াসিস-ত, কোষ্ঠকাঠিণ্যত আৰু কৃমিত হিতকৰ। পকা অমিতা কেঁচুমুৰীয়া ৰোগ আৰু কোষ্ঠকাঠিন্য ৰোগত হিতকৰ। অমিতাত প্ৰচুৰ পেপেন এনজাইম আছে যি মানুহৰ পাকস্থলীত আমিষ হজমত সাহায্য কৰে।

চিত্ৰ বীথিকা

তথ্যসূত্ৰ

শ্ৰেণী:ফল
বৰগোহাঞি

বৰগোহাঞি বা চাও থাও লৌঙ (ইংৰাজী ভাষা:Chao Thao Lung or Borgohain, আহোম ভাষা: 𑜌𑜧𑜨 𑜉𑜢𑜤𑜂𑜫 𑜏𑜤𑜂𑜫) আহোম সাম্ৰাজ্যৰ দ্বিতীয়জন পৰামৰ্শদাতা ৰাজমন্ত্ৰী। তেওঁক আহোম চাওফাই চাওফা হ’বৰ অযোগ্য সাতঘৰীয়া ফৈদৰ আহোম পৰিয়ালৰ পৰা নিৰ্বাচিত কৰিছিল। অন্যজন পৰামৰ্শদাতা ৰাজমন্ত্ৰী আছিল বুঢ়াগোহাঞি। পিছলৈ তেওঁলোকৰ উত্তৰপুৰুষসকলে ইয়াক এটা পদবী আৰু ফৈদ হিচাপে ব্যৱহাৰ কৰে। চাওলুং চুকাফাৰ দিনৰ পৰা এই পদবী তথা ফৈদ চলি আহিছে। চাও থাও লৌঙে দিখৌ নৈৰ দক্ষিণ অংশৰ পৰা কলিয়াবৰলৈকে চোৱাচিতা কৰিছিল। আজিকালি চাও থাও লৌঙৰ বংশধৰসকলে ফৈদৰ নামকে উপাধি হিচাপে ব্যৱহাৰ কৰা দেখা যায়।

চাও থাও লৌঙৰ তালিকা

থাও মৌঙ কাং ঙান
তা-ফি-খুন
ত্যা-তান-বিন
ফ্ৰা-চেং-থাও-মৌঙ
কলি খাম
টন খাম থাও লৌঙ
খাম চ্যেন থাও লৌঙ
খাম পেত থাও লৌঙ
গুই মেলা থাও লৌঙ
পিলিং থাও লৌঙ
লেচাই থাও লৌঙ
বান ৰোকিয়া থাও লৌঙ
চেং মুন থাও লৌঙ
লা লুক থাও লৌঙ
জা বাং থাও লৌঙ
মাদুৰিয়াল লাই থেপেনা থাও লৌঙ
কামালকান্ত থাও লৌঙ
হৰিনাথ থাও লৌঙ
থানুনাথ থাও লৌঙ
দিহিঙ্গীয়া খাম চ্যাং থাও লৌঙ
খাম চেং থাও লৌঙ
নুমলী থাও লৌঙ
মাদুৰিয়াল বৰজনা থাও লৌঙ
বাইলুং থাও লৌঙ
মাদুৰিয়াল বিষ্ণুনাৰায়ণ থাও লৌঙ
মাদুৰিয়াল নিৰ্ভয়নাৰায়ণ থাও লৌঙ
গঙ্গাৰাম থাও লৌঙ
নৰহৰি থাও লৌঙ

তথ্য সংগ্ৰহ

Gait, Edward (1905) History of Assam, Calcutta

শ্ৰেণী:আহোম ৰাজ্য
শ্ৰেণী:উপাধি
চৰকাৰী দন্ত চিকিৎসা মহাবিদ্যালয়, ডিব্ৰুগড়

চৰকাৰী দন্ত চিকিৎসা মহাবিদ্যালয়, ডিব্ৰুগড় এখন অসমৰ চৰকাৰী দন্ত চিকিৎসা মহাবিদ্যালয়। ২০১৮ চনত অসম চৰকাৰে এই মহাবিদ্যালয় খন প্ৰতিষ্ঠা কৰে।

মহাবিদ্যালয়খনে ৫ বছৰীয়া দন্ত চিকিৎসা বিজ্ঞানৰ স্নাতক ডিগ্ৰী প্ৰদান কৰে। চৰকাৰী দন্ত চিকিৎসা মহাবিদ্যালয় শ্ৰীমন্ত শঙ্কৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত আৰু ভাৰতীয় দন্ত পৰিষদৰ পৰা স্বীকৃতি প্ৰাপ্ত।

অৱস্থান

মহাবিদ্যালয় খন ডিব্ৰুগড় চহৰৰ গ্ৰেহেম বজাৰ অঞ্চলত অৱস্থিত। ইয়াৰ কাষেৰে ৩৭ নং ৰাষ্ট্ৰীয় ঘাইপথ পাৰ হৈ গৈছে। ডিব্ৰুগড় চহৰৰ মাজ-মজিয়াত অৱস্থিত হোৱাৰ বাবে যাতায়তৰ দিশৰ পৰা অতি সুচল।

শিক্ষা

এই মহাবিদ্যালয়খনে ৫ বছৰীয়া দন্ত চিকিৎসা বিজ্ঞানৰ স্নাতক পাঠ্যক্ৰম আগবঢ়ায়। এই পাঠ্যক্ৰমত নামভৰ্তি ৰাষ্ট্ৰীয় পাত্ৰতা আৰু প্ৰৱেশ পৰীক্ষা(NEET)ৰ ফলাফলৰ ওপৰত আধাৰিত। ই অসম চিকিৎসা শিক্ষা সঞ্চালকালয়ৰ দ্বাৰা পৰিচালিত আৰু শ্ৰীমন্ত শংকৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত।

পাঠ্যক্ৰম

দন্ত চিকিৎসা বিজ্ঞানৰ স্নাতক - ৫০ খন আসন

তথ্য উৎস

শ্ৰেণী:অসমৰ মহাবিদ্যালয়সমূহ
শ্ৰেণী:অসমৰ চিকিৎসালয়
শ্ৰেণী:ডিব্ৰুগড় জিলা
ৰাণী কৰ্ণা

ৰাণী কৰ্ণা এগৰাকী ভাৰতীয় শাস্ত্ৰীয় নৃত্যশিল্পী। শাস্ত্ৰীয় নৃত্য কথকত তেওঁৰ দক্ষতাৰ বাবে পৰিচিত আৰু বহুতে তেওঁক এই কলাৰ অন্যতম শ্ৰেষ্ঠ প্ৰতিষ্ঠাপক হিচাপে গণ্য কৰে। নৃত্যৰ ক্ষেত্ৰত আগবঢ়োৱা অৱদানৰ বাবে ২০১৪ চনত ভাৰত চৰকাৰে তেওঁক চতুৰ্থ সৰ্বোচ্চ অসামৰিক বঁটা পদ্মশ্ৰী প্ৰদান কৰি সন্মানিত কৰে।

জীৱনী

১৯৩৯ চনত ব্ৰিটিছ ভাৰতৰ, বৰ্তমান পাকিস্তানৰ অন্তৰ্গত হায়দৰাবাদৰ এটা আমীৰ সিন্ধী পৰিয়ালত, ৰাণী কৰ্ণাৰ জন্ম হৈছিল। তেওঁৰ পিতৃ আছানদাস কৰ্ণা মূলতঃ লাৰকানা অঞ্চলৰ কৰ্ণমালানী পৰিয়ালৰ আছিল। কৰ্ণমালানীৰ পৰিয়ালৰ নামটো সময়ৰ লগেলগে সংক্ষিপ্তভাৱে কৰণানী আৰু শেষত কৰ্ণা হয়। প্ৰাথমিক স্কুলীয়া শিক্ষা দিল্লীত হৈছিল আৰু দিল্লীৰ হিন্দু মহাবিদ্যালয়ৰ পৰা উদ্ভিদ বিজ্ঞানত স্নাতক ডিগ্ৰী লাভ কৰিছিল। পিছলৈ তেওঁ উদ্ভিদ বিজ্ঞানতো অনাৰ্ছ ডিগ্ৰী লাভ কৰে যদিও নৃত্য কেৰিয়াৰত মনোনিৱেশ কৰিবলৈ পঢ়া এৰি দিয়ে।

১৯৪২ চনত ৰাণীৰ তিনি বছৰ বয়সত তেওঁৰ পৰিয়াল দিল্লীলৈ গুচি যায়। আৰু কনাটপ্লেচত বসতি স্থাপন কৰে। ওচৰ-চুবুৰীয়াক নৃত্য কৰা দেখি অতি সোনকালেই তেওঁৰো নৃত্যৰ প্ৰতি আকৰ্ষণ বাঢ়ি যায়। চাৰি বছৰ বয়সৰ পৰাই নৃত্য শিকিবলৈ আৰম্ভ কৰে। তেওঁ কথক, ওডিচি, ভাৰতনাট্যম আৰু মণিপুৰী শিকিছিল। আৰম্ভণিতে নৃত্যচাৰ্য নাৰায়ণ প্ৰসাদ আৰু সুন্দৰ প্ৰসাদে নৃত্যৰ শিক্ষা দিয়ে। গুৰু হীৰালালৰ অধীনত জয়পুৰ ঘৰানা শৈলী আৰু পণ্ডিত বীৰজু মহাৰাজৰ পৰা লক্ষ্ণৌ ঘৰানাৰ বিশেষত্ব আয়ত্ত কৰিবলৈ তেওঁ অধ্যয়ন অব্যাহত ৰাখে।

তথ্য সংগ্ৰহ

বাহ্যিক সংযোগ

শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় নৃত্যশিল্পী
শ্ৰেণী:পদ্মশ্ৰী বঁটা বিজয়ী
ৰাগ - দ্য ৰিদম অৱ লাভ

ৰাগ - দা ৰিদম অফ লাভ হৈছে ২০১৪ বৰ্ষৰ ৭ ফেব্ৰুৱাৰীত মুক্তি লাভ কৰা এখন অসমীয়া বোলছবি। ছবিখনৰ কাহিনী-চিত্ৰনাট্য কৰাৰ লগতে পৰিচালনাৰ দায়িত্বত আছে ৰজনী বসুমতাৰী। 'অসম চলচ্চিত্ৰ বিত্ত আৰু উন্নয়ন নিগমৰ মুখ্য প্ৰযোজনা আৰু মান্না ফিল্মছৰ সহঃপ্ৰযোজনাত এই অসমীয়া ছবিখন নিৰ্মাণ কৰা হৈছে। বোলছবিখন ২০১৪ চনৰ ৭ মাৰ্চত পি ভি আৰ ডাইৰেক্টৰ ৰেয়াৰত মুক্তি পাব।

কাহিনী

ছবিখনৰ কাহিনী ৰচনা কৰা হৈছে এগৰাকী শাস্ত্ৰীয় কণ্ঠশিল্পী, এজন চিত্ৰশিল্পী, বেচৰকাৰী খণ্ডত কৰ্মৰত এগৰাকী বিষয়া, এগৰাকী বাঁহীবাদকৰ ভিন্ন জীৱনযাত্ৰা আৰু ভিন্ন মতাদৰ্শৰ আধাৰত। ইকবাল নামৰ এজন লোক জীৱনৰ চাকনৈয়াত পৰি নিঃসংগতাকে আপোন কৰি ল’বলগীয়া হৈছিল। এটা সময়ত জীৱনৰ পট পৰিৱৰ্তন ঘটিল তেওঁৰ, যাৰ বাবে নিজকে সমাজচ্যুত কৰি কেৱল পেইণ্টিঙতে মগ্ন হয়। কিন্তু দিল্লীৰ বাসগৃহৰ সমীপৰ এগৰাকী শাস্ত্ৰীয় সংগীত শিল্পীয়ে ইকবালৰ জীৱনলৈ পৰিৱৰ্তনৰ জোৱাৰ আনে। চুবুৰীয়া ৰাধিকা ইকবালৰ বাবে প্ৰেৰণাস্বৰূপ হৈ পৰিছিল। বিভিন্ন প্ৰান্তৰ পৰা দিল্লীত থুপ খোৱা ইকবাল, ৰাধিকা, অলক, নাটালিহঁতে আৰম্ভ কৰে এক নতুন জীৱন। জীৱনৰ চাকনৈয়াত হেৰাই যোৱাৰ উপক্ৰম হোৱা আলফুলীয়া হেঁপাহ আৰু সপোনৰ এনাজৰীৰ অতি হৃদয়স্পৰ্শী বিষয়বস্তুক চেলুলয়ডত উপস্থাপন কৰাৰ প্ৰয়াস কৰা হৈছে ৰাগত। ছবিখনৰ কাৰ্যবাহী প্ৰযোজক মনালী ভৰদ্বাজ আৰু প্ৰডাকশ্যন ডিজাইনাৰ হেমন্ত গাবা আৰু শিৰীফ জৈন। কষ্টিউম ডিজাইনাৰ দীপ্তি চাওলা আৰু শুভলক্ষ্মী বেনাৰ্জী। পাব্লিচিটী ডিজাইন কৰিছে ৰাজদীপ আৰু ড্ৰীমছ ফিচাৰ্ছে। কলা নিৰ্দেশক হৈছে দীপ্তি চাওলা আৰু অৰ্চনা মালহোত্ৰা।

সংগীত

ৰাগৰ সংগীত পৰিচালনা কৰিছে চেন্নাইৰ অবিনাশ ৱাঘেলে। গীত ৰচনা কৰিছে ৰাজদীপ আৰু শৰৎ বৰকটকীয়ে। দিক্ষু, অনিন্দিতা পাল, দেৱাশীষ পৰাশৰ, প্ৰজ্ঞান বৰুৱা আৰু মূৰ্চনা বৰকটকীয়ে গীতসমূহত কণ্ঠদান কৰিছে।

পি ভি আৰ ৰিলিজ

২০১৪ চনৰ ৭ মাৰ্চৰ দিনা ভাৰতৰ মুম্বাই, গুৰগাঁও, দিল্লী, বাংগালোৰ, পুনে, চেন্নাই, কলকাতা আৰু হাইদৰাবাদত পি ভি আৰ - ডাইৰক্টৰ ৰেয়াৰ্ছৰ যোগেদি মুক্তি দিয়া হয়।

তথ্য সংগ্ৰহ

বাহ্যিক সংযোগ

আনুষ্ঠানিক ৱেবছাইট
Behind The Scenes of The Movie
Upcoming Assamese Film : Raag - The Rhythm of Love
New Assamese film - Raag, the Rhythm of Love

শ্ৰেণী:২০১৪ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
চিত্ৰাঙ্কন

]]ৰ মনা লিচা, হৈছে পৃথিৱীৰ অতি পৰিচিত চিত্ৰকলাৰ অন্যতম।
]] cave, painted 40,000 years ago or earlier.
]] 30,000 to 32,000 years ago.

চিত্ৰাঙ্কন বা চিত্ৰকলা হৈছে কোনো কঠিন পৃষ্ঠত চিত্ৰ, ৰং, ৰঞ্জক বা অন্য মাধ্যমৰ প্ৰলেপ দিয়া কাৰ্য। এই মাধ্যমবোৰ সাধাৰণতে এডাল ব্ৰাছৰ সহায়ত অংকন কৰা হয়, যদিও কেতিয়াবা কটাৰী, স্পঞ্জ, আদিও ব্যৱহাৰ কৰা হয়। চিত্ৰাঙ্কন প্ৰক্ৰিয়াৰ শেষত যি শিল্পকৰ্মৰ সৃষ্টি হয়, তাকে চিত্ৰকলা বোলে। চিত্ৰাঙ্কন কৰা শিল্পীজনক চিত্ৰকৰ বা চিত্ৰশিল্পী বোলা হয়।

চিত্ৰকলা হৈছে অন্যতম সুকুমাৰ কলা। ই এক প্ৰকাৰৰ গুৰুত্বপূৰ্ণ দৃশ্যকলা, ইয়াৰ দ্বাৰা অঙ্কন, ভঙ্গিমা (ভঙ্গিমা চিত্ৰকৰ্ম হিচাবে), গঠন, বৰ্ণনা (বৰ্ণনাত্মক কলা হিচাপে), বা কোনো বিষয় বিমূৰ্ত কৰি তোলে। চিত্ৰকলাৰ প্ৰকৃতি স্বতঃস্ফূৰ্ত আৰু প্ৰতিনিধিত্বমূলক (যেনে স্থিৰচিত্ৰ বা প্ৰাকৃতিক চিত্ৰকৰ্ম), বিমূৰ্ত, বৰ্ণনামূলক, প্ৰতীকধৰ্মী, আবেগপুৰ্ণ, অনুভূতিশীল, নাইবা ৰাজনৈতিক হ’ব পাৰে।

প্ৰাচ্য আৰু পাশ্চাত্য উভয়ৰে চিত্ৰাঙ্কনৰ ইতিহাসৰ এক বৃহৎ অংশ ধৰ্মীয় চিত্ৰকলাৰ দ্বাৰা প্ৰভাৱিত। মৃৎশিল্পৰ ওপৰত অঁকা পৌৰাণিক চৰিত্ৰ, বাইবেলত উল্লিখিত চৰিত্ৰ, বুদ্ধৰ জীৱন সম্পৰ্কে অঁকা দৃশ্যপট বা পূৰ্বাঞ্চলৰ দেশসমূহৰ অন্যান্য ধৰ্মীয় চিত্ৰকলাসমূহ হৈছে এই ধৰণৰ চিত্ৰকৰ্মৰ অপূৰ্ব নিদৰ্শন। মধ্যযুগত অসমৰ ৰজাঘৰ আৰু সত্ৰসমূহত চিত্ৰবিদ্যাৰ অনুশীলন চলাৰ তথ্য পোৱা হৈছে।

যি বস্তুৰ ওপৰত চিত্ৰাঙ্কন কৰা হয়, তাক অৱলম্বন বোলে। অৱলম্বনসমূহৰ ভিতৰত আছে প্ৰাচীৰ, কাগজ, কেনভাছ, কাঠ, কাঁচ, বাৰ্নিছ, মৃৎশিল্প, পাত, তাম আৰু কংক্ৰিট আদি, আৰু বালি, বোকা, কাগজ, চুন, শুকান পাত লগতে আৰু অনেক বস্তু ব্যৱহাৰ কৰি চিত্ৰকৰ্ম কৰা হয়।

তথ্য সংগ্ৰহ

শ্ৰেণী:সুকুমাৰ কলা